F’Agenda 2063, l-Afrika qed taspira li ssir kontinent paċifiku u sikur. Bl-adozzjoni tal-Arkitettura Afrikana għall-Paċi u s-Sigurtà (APSA), l-Afrika għandha l-għan li ssaħħaħ il-mekkaniżmi biex tassigura l-paċi u r-rikonċiljazzjoni fil-livelli kollha, li tindirizza theddid emerġenti għall-paċi u s-sigurtà tal-Afrika; u li tistabbilixxi strateġiji għall-kontinent biex tiffinanzja l-ħtiġijiet tas-sigurtà tiegħu. Ir-rapport ta’ Paul Kagame bl-isem "The imperative to reinforce our Union" u r-rapport ta’ Donal Kaberuka's dwar "Securing predictable and sustainable financing for peace in Africa ” huma passi importanti biex dan il-proċess ikompli jissaħħaħ.

Azzjoni tal-UE

L-Afrika tibqa’ waħda miċ-ċentri ta’ gravità ta’ azzjoni tal-UE fil-qasam tas-sigurtà. Minn 33 operazzjoni ċivili jew tal-militar immexxija mill-UE li huma kompluti jew li għadhom għaddejjin, 19 minnhom ġew skjerati fl-Afrika u llum, 5 mis-6 operazzjonijiet militari kurrenti mmexxija mill-UE ġew skjerati fl-Afrika. Permezz tal-Faċilità għall-Paċi fl-Afrika (FPA) biss, mill-2004, l-UE għaddiet finanzjament sostanzjali li jammonta għal aktar minn EUR 2 biljun. Dan b’żieda mal-programmi ta’ assistenza importanti relatati mas-sigurtà/il-ġlieda kontra t-terroriżmu,/ ir-radikalizzazzjoni fuq livell nazzjonali, u attivitajiet oħra mmexxija mill-UE u minn Stati Membri individwali. B’konformità mal-Istrateġija Globali tal-UE, l-UE trid terġa’ tafferma l-pożizzjoni tagħha bħala fornitur tas-sigurtà u bħala s-sieħeb ewlieni tal-Afrika fil-operazzjonalizzazzjoni tal-APSA u fl-appoġġ ta’ strateġiji reġjonali, u b’hekk tikkontribwixxi għall-isforzi Afrikani li għadhom għaddejjin biex issib “soluzzjonijiet Afrikani għal problemi Afrikani”.

L-UE qed tipproponi li tieħu s-sħubija pass iktar ’il quddiem billi żżid l-isforzi sabiex:

(i) Tintensifika iktar l-koordinazzjoni u d-djalogu billi:

·Tistabbilixxi pjattaforma kollaborattiva li tiġbor flimkien imsieħba Ewropej u Afrikani kif ukoll atturi internazzjonali u tan-NU sabiex jibnu reżiljenza iktar b’saħħitha kontra l-ispettru sħiħ ta’ skattament ta’ theddid u ta’ kriżijiet;

(ii) Tipprevjeni kunflitti billi:

·Issaħħaħ l-appoġġ għall-operazzjonalizzazzjoni sħiħa tal-APSA u l-bini ta’ kapaċitajiet Afrikani;

·Ittejjeb inizjattivi ta’ bini ta’ kapaċità fir-riforma tas-settur tas-sigurtà, l-iktar permezz ta’ missjonijiet tal-PSDK u permezz ta’ appoġġ komplimentari għal bini ta’ kapaċità b’appoġġ għas-sigurtà u l-iżvilupp;

·Issaħħaħ l-istat tad-dritt ċivili u l-kapaċitajiet fl-infurzar tal-liġi kif ukoll l-abbiltajiet ta’ pajjiżi Afrikani biex jikkumbattu t-terroriżmu, il-piraterija, ir-radikalizzazzjoni vjolenti u l-kriminalità organizzata, inkluż it-traffikar tal-bnedmin b’mod effettiv.

·Issaħħaħ l-implimentazzjoni effettiva ta’ riżoluzzjonijiet, politiki u konvenzjonijiet rilevanti tal-KSNU billi jingħata tagħrif espert rilevanti;

·Issaħħaħ id-disponibbiltà ta’ kooperazzjoni esperta ma’ sħab Afrikani individwali, inkluż permezz ta’ proġetti ta’ bini ta’ kapaċità, biex tittejjeb is-sigurtà marittima u tal-avjazzjoni, pereżempju, permezz tal-Istrument li jikkontribwixxi għall-Istabbiltà u l-Paċi;

(iii) Tindirizza kriżijiet u ttejjeb il-ġestjoni ta’ kunflitti billi:

·Tibqa’ tgħin lill-Unjoni Afrikana, lill-organizzazzjonijiet sottoreġjonali u lill-pajjiżi f’operazzjonijiet ta' appoġġ għall-paċi permezz ta’ strumenti speċifiċi tal-UE bħalma huma l-FPA u permezz ta’ operazzjonijiet tal-PSDK fuq talba tagħhom u fejn jitqies xieraq. Attivitajiet jistgħu jinkludu wkoll il-passi inizjali ta’ sforzi ta' konsolidazzjoni tal-paċi wara l-kunflitti, bħalma huma d-diżarmament, id-demobilizzazzjoni u l-integrazzjoni mill-ġdid.

Inizjattivi ewlenin ·Tistabbilixxi pjattaforma ta’ kooperazzjoni li tiġbor flimkien n-NU u sħab Ewropej, Afrikani u sħab internazzjonali oħra, sabiex jiżdied id-djalogu politikali, diskussjonijiet strateġiċi u azzjonijiet konġunti fil-qasam tal-prevenzjoni tal-kunflitti, il-bini tal-paċi u l-iżvilupp. ·Tagħmel kontribut inizjali lill-Fond għall-Paċi tal-UA, sakemm l-istruttura ta’ governanza tagħha hija stabbilita u tibqa’ taħdem mal-UA u man-NU biex timplimenta l-pjan UA/Kaberuka dwar l-għażliet dwar is-sostenibbiltà finanzjarja. ·Tappoġġa l-inizjattivi Afrikani fil-qasam tas-sigurtà marittima billi ttejjeb l-istrateġiji fl-għarfien marittimu, l-għodod u n-netwerks ta’ informazzjoni kif ukoll is-sistemi ġudizzjarji u dawk tal-pulizija.

B.Issaħħaħ is-sistemi ta’ governanza